text: Фестываль-эстафета “Гомельскі раён: 90 гадоў памяці, міру, дабра і стварэння” ў Красненскім сельсавеце
  Да пачатку ўрачыстасці на пляцоўцы ля мясцовага дома культуры разгарнулі выставы-прэзентацыі дзіцячая школа мастацтваў, дзве дашкольныя ўстановы і сярэдняя школа аграгарадка Краснае. Настаўнікі і выхавацелі падрыхтавалі для дарослых і дзяцей шматлікія конкурсы і гульні, арганізавалі спартыўныя і творчыя спаборніцтвы, прадэманстравалі невялікую частку ўзнагарод сваіх выхаванцаў і работы, якія выконваюць юныя майстры дэкаратыўна-прыкладнога мастацтва. А педагогі дзіцячай школы мастацтваў частавалі смачным тортам, які быў выпечаны ў форме фартэпіяннай клавіятуры.